CELEX: 62013CN0249
Language: el
Date: 2013-05-06 00:00:00
Title: Υπόθεση C-249/13: Αίτηση προδικαστικής αποφάσεως την οποία υπέβαλε το Tribunal administratif de Pau (Γαλλία) στις 6 Μαΐου 2013 — Khaled Boudjlida κατά Préfet des Pyrénées-Atlantiques

29.6.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 189/13
            
         Αίτηση προδικαστικής αποφάσεως την οποία υπέβαλε το Tribunal administratif de Pau (Γαλλία) στις 6 Μαΐου 2013 — Khaled Boudjlida κατά Préfet des Pyrénées-Atlantiques
   (Υπόθεση C-249/13)
   2013/C 189/25
   Γλώσσα διαδικασίας: η γαλλική
   
      Αιτούν δικαστήριο
   
   Tribunal administratif de Pau
   
      Διάδικοι στην υπόθεση της κύριας δίκης
   
   
      Προσφεύγων: Khaled Boudjlida
   
      Καθού: Préfet des Pyrénées-Atlantiques
   
      Προδικαστικά ερωτήματα
   
   
               1)
            
            
               Ποιο είναι το περιεχόμενο του δικαιώματος ακροάσεως αλλοδαπού, υπηκόου τρίτης χώρας, ο οποίος τελεί σε κατάσταση παρανομίας και ως προς τον οποίο λαμβάνεται απόφαση περί επιστροφής, το οποίο προβλέπει το άρθρο 41 του Χάρτη των Θεμελιωδών Δικαιωμάτων της Ευρωπαϊκής Ένωσης; Ειδικότερα, περιλαμβάνεται στο εν λόγω δικαίωμα το δικαίωμα να μπορεί να εξετάσει όλα τα στοιχεία που προβάλλονται εις βάρος του αναφορικά με το δικαίωμά του διαμονής, να εκφράσει την άποψή του, προφορικώς ή γραπτώς, κατόπιν επαρκούς χρόνου σκέψεως, και να τύχει της αρωγής συμβούλου της επιλογής του;
            
         
               2)
            
            
               Πρέπει, ενδεχομένως, να προσαρμοστεί ή να περιοριστεί το περιεχόμενο αυτό, λαμβανομένου υπόψη του στόχου γενικού ενδιαφέροντος της πολιτικής περί επιστροφής που εκτίθεται στην ως άνω οδηγία της 16ης Δεκεμβρίου 2008 (1);
            
         
               3)
            
            
               Σε περίπτωση καταφατικής απαντήσεως, ποιες τροποποιήσεις πρέπει να γίνουν δεκτές και σύμφωνα με ποια κριτήρια πρέπει να καθοριστούν;
            
         
      (1)  Οδηγία 2008/115/ΕΚ του Ευρωπαϊκού Κοινοβουλίου και του Συμβουλίου, της 16ης Δεκεμβρίου 2008, σχετικά με τους κοινούς κανόνες και διαδικασίες στα κράτη μέλη για την επιστροφή των παρανόμως διαμενόντων υπηκόων τρίτων χωρών (EE L 348, σ. 98).